text: [{"text_idx": "#000003", "text": "I\u0301 1941 fo\u0301ru onglendingar at framlei\u00f0a polyesterfipur, sum seinni bleiv bru\u0301kt sum tilfar til buksur, betri kent undir navninum terylen. Terylenbuksur vo\u0301ru sunnudagsbuksur, og ta\u00f0 ro\u0301\u00f0u fleiri manningar i\u0301 a\u0301 stevnum, serliga upp i\u0301gj\u00f8gnum fimmtia\u0301rini \u2013 og so i\u0301 sn\u00f8ggari hvi\u0301tari skju\u0301rtu. Undir venjing var to\u0301 ro\u0301\u00f0 i\u0301 vanligum arbei\u00f0sbuksum, sokalla\u00f0um yvira\u0301ls. Ta\u00f0 sigst, at vestmenningar vo\u0301ru so v\u00e6l vandir vi\u00f0 henda ny\u0301ggja stevnumo\u0301tan, at teir loystu bara tann ovasta skju\u0301rtuknappin, ta\u0301 i\u00f0 teir ro\u0301\u00f0u kapp, og knappa\u00f0u so aftur, ta\u0301 i\u00f0 ro\u0301\u00f0urin var li\u00f0ugur. Ey\u00f0sy\u0301nt go\u0301\u00f0ur sti\u0301lur, og man f\u00e6r varhugan av, at James Bond kundi veri\u00f0 ha\u0301lvur vestmenningur fyri tann skyld."}]